cyanic-selkie/wikianc huggingface dataset:
Կալիֆոռնիայի ծոց
Կալիֆոռնիայի ծոց (նաև Կորտեսի ծով, Դարչնակարմիր ծով), Խաղաղ օվկիանոսի ծոց Հյուսիսային Ամերիկայի արևմտյան ափին։
Բաժանում է Կալիֆոռնիա թերակղզին Մեքսիկայից։ Ունի կիսափակ ծովի ռեժիմ։ Երկարությունը 1240 կմ է, լայնությունը՝ մինչև 220 կմ, մակերեսը՝ 160 հազար կմ², միջին խորությունը՝ 818 մ, առավելագույնը՝ 3292 մ։
Կալիֆոռնիայի ծոցի ափին է Գուայմաս նավահանգիստը (Մեքսիկա)։ Կալիֆոռնիայի ծոց են թափվում Կոլորադո, Ֆուերտե, Մայո, Սինալոա, Սոնորա և Յաքուի գետերը։
Կալիֆոռնիայի ծոցը ՅՈւՆԵՍԿՕ-ի համաշխարհային ժառանգության օբյեկտ է, որը մշակութային կարևորություն ունի։
Կատեգորիա:Ծոցեր այբբենական կարգով Կատեգորիա:Խաղաղ օվկիանոսի ծոցեր
Դիքեյտուր շրջան (Ջորջիա)
Դիքեյտուր շրջան (Decatur County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.546 կմ² է, բնակչությունը՝ 28.240 մարդ (2010 թ. տվյալներով)։ Շրջկենտրոնն է Բեյնբրիջ բնակավայրը։ Կազմավորվել է 1823 թ.։
Կատեգորիա:Ջորջիայի շրջաններ
Կենտրոնախույս ուժ
Կենտրոնախույս ուժ, ուժ, որով շարժվող նյութական կետն ազդում է այդ կետի շարժման ազատությունը սահմանափակող և կետը կոր հետագծի վրա պահող մարմնի (կապի) վրա։ Կենտրոնախույս ուժը թվապես հավասար է mv2/r, որտեղ m-ը կետի զանգվածն է, v-ն՝ արագությունը, r-ն՝ հետագծի կորության շառավիղը, և ուղղված է հետագծի գլխավոր նորմալով (շրջանագծային շարժման դեպքում՝ շառավղորեն)։
Կենտրոնախույս և կենտրոնաձիգ ուժեր
Կենտրոնախույս ուժը և կենտրոնաձիգ ուժը՝
Կենտրոնաձիգ ուժն ազդում է շարժվող կետի, իսկ կենտրոնախույս ուժը՝ կետի ազատ շարժումը սահմանափակող մարմնի վրա։
Կատեգորիա:Ուժ Կատեգորիա:Արագացում
Կոբզարովսկի գյուղական խորհուրդ (Խարկովի մարզ)
Կոբզարովսկի գյուղական խորհուրդ  (Кобзарівська сільська рада), Ուկրաինայի Խարկովի մարզի Վալկովսկի շրջանում ։
2001 թվականի տվյալներով Կոբզարովսկի գյուղական խորհրդում բնակվում էր 548 մարդ։ Բնակավայրը զբաղեցնում է 35.44 կմ² տարածք։ Բնակչության խտությունը կազմում էր 15.46 մարդ/կմ²։ Խորհրդում կա 7 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1921 թվականին հիմնադրված բնակավայրեր
Գոլուբովկա (գյուղ, Կուպյանսկի շրջան)
Գոլուբովկա (Голубівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1898 թվականին։
2001 թվականի տվյալներով Գոլուբովկա գյուղում բնակվում էր 33 մարդ։ Բնակավայրը զբաղեցնում է 0,319 կմ² տարածք։ Բնակչության խտությունը կազմում էր 103,45 մարդ/կմ²։
McFly
McFly, բրիտանական փոփ ռոք/փոփ պանկ խումբ, որ ձևավորվել է 2003 թվականին։ Խմբի անդամներն են Թոմ Ֆլեթչերը (վոկալ, ուկելելե, կիթառ, դաշնամուր), Դենի Ջոնսը (վոկալ, հարմոնիկա, կիթառ), Դուգի Փոյնթերը (բաս կիթառ, վոկալ) և Հարի Ջուդը (հարվածային գործիքներ)։ Նրանք պայմանագիր են կնքել Island Records լեյբլի հետ 2004 թվականին։ Լեյբլի հետ պայմանագիրը ավարտվել է 2007 թվականին, երբ նրանք ստեղծեցին իրենց սեփական լեյբլը, որ կրում է Super Records անունը։
McFly-ը հայտնի դարձավ Busted երաժշտախմբի հետ 2004 թվականին համերգային շրջագայության մեկնելուց հետո։ 2005 թվականին նրանք հաղթեցին Brit Award մրցանակաբաշխությունում «Լավագույն փոփ կատարում» անվանակարգում ։ McFly-ի առաջին ալբոմը՝ Room on the 3rd Floor, UK Album Chart-ում մեկնարկեց առաջին հորիզոնականում և կրկնակի պլատինե հավաստագիր ստացավ ։ Դա թույլ տվեց նրանց դառնալ ամենաերիտասարդ երաժշտական խումբը, որի ձայնասկավառակը չարթում հենց մեկնարկից գրավել է առաջին հորիզոնականը. այս ցուցանիշով նրանք գերազանցեցին Բիթլզին։ Ձայնասկավառակի թողարկումից մեկ ամիս անց խումբը սկսեց իր առաջին շրջագայությունը Մեծ Բրիտանիայում ։
Խմբի երկրորդ ձայնասկավառակը՝ Wonderland, որը թողարկվեց 2005 թվականին, նույնպես Բրիտանիայում մեկնարկեց առաջին հորիզոնականից ։ Նրանց երրորդ ձայնասկավառակը՝ Motion in the Ocean, թողարկվեց 2006 թվականի նոյեմբերի 6-ին և Մեծ Բրիտանիայի չարթերում մեկնարկեց վեցերորդ հորիզոնականից ։ McFly-ը թողարկեց իր All the Greatest Hits («Բոլոր մեծագույն հիթեր») հավաքածուն 2007 թվականի նոյեմբերի 5-ին. ձայնասկավառակը բրիտանական չարթերում մեկնարկեց չորրորդ հորիզոնականից։ Խմբի չորրորդ ստուդիական ձայնասկավառակը՝ Radio:Active, թողարկվել է 2008 թվականի սեպտեմբերի 2-ին։ Հինգերորդ ձայնասկավառակը՝ Above the Noise, թողարկվել է 2010 թվականի նոյեմբերին և չարթերում մեկնարկել 20-րդ հորիզոնականից։ 2014 թվականի փետրվարի տվյալներով՝ McFly խումբը Մեծ Բրիտանիայի թոփ 20 սինգլների չարթում 18 իրար հաջորդող երգ է ունեցել, որոնցից 7-ը առաջինն են եղել ՄԲ Սինգլների չարթում և 17-ը ներառվել են լավագույն տասնյակի մեջ։
2006 թվականին խմբի անդամները իրենք իրենց դերն են կատարել «Համբույր հաջողության համար» ֆիլմում, որտեղ գլխավոր դերակատարներն են Լինդսի Լոհանը և Քրիս Փայնը ։ Նրանք թողարկել են Just My Luck ձայնասկավառակը, որը ևս գործածվել է ֆիլմում որպես վերջինիս սաունդթրեք ։ Նրանք նաև ելույթներ են ունեցել տարբեր նախագծերում, ինչպիսիք են Comic Relief, Children in Need, Live 8, Sport Relief և Earth Hour:
Միայն Մեծ Բրիտանիայում խումբը վաճառել է ձայնասկավառակների նվազագույնը 1.5 միլիոն օրինակ ։ Ընդհանրապես, McFly-ը վաճառել է ավելի քան 7 միլիոն ձայնագրություն ողջ աշխարհում։
2013 թվականի նոյեմբերին հայտարարվեց, որ McFly-ը կմիանա Busted խմբին՝ ձևավորելով McBusted խումբը։ Նրանք շրջագայեցին՝ կատարելով երկու խմբերի երգերն էլ ։
Մրցանակներ
(Ոչ ամբողջական ցանկ)
2005
2006
2007
2008
2009
2010
2011
2012
2014
Արտաքին հղումներ
Կատեգորիա:Բրիտանական երաժշտական խմբեր Կատեգորիա:Brit Awards մրցանակի դափնեկիրներ Կատեգորիա:2003 հիմնադրված երաժշտական խմբեր
Կրեմեշ
Կրեմեշ (Кремеш), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1577 թվականին։
Մինակի
Մինակի (Минаки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Վեներա Անադիոմենա (նկար, Տիցիան)
«Վեներա Անադիոմենա», կամ «Աֆրոդիդե Անադիոմենա» (Venere Anadiomene), Վերածննդի Իտալիայի 16-րդ դարի վենետիկյան դպրոցի վաղ շրջանի ներկայացուցիչ, իտալական բարձր վերածննդի գլխավոր ներկայացուցիչներից մեկը հանդիսացող Տիցիանի նկարներից։ Կտավը հեղինակը վրձնել է մոտավորապես 1520-ական թվականներին։ Յուղաներկով կտավի չափերն են 75,8 × 57,6 սմ։ Այսօր «Վեներա Անադիոմենա» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Միացյալ Թագավորություն)։ Ըստ հին հույն նշանավոր գրող Հեսիոդոսի, Աֆրոդիտեն (կամ Վեներան) ծնվել են ծովային փրփուրներից հոլանի վիճակում։ Նա դեպի ափ է հասել խեցու օգնությամբ։ Ահա այս սյուժեն է կտավին հանձնել Տիցիանը ։
Պատմություն
«Վեներա Անադիոմենա» ստեղծագործությունը պատկանել է Շվեդիայի թագուհի Քրիսթինային։ Ավելի ուշ կտավը տեղ գտավ ռեգենտ Ֆիլիպ II-ի՝ Օռլեանի հերցոգ և Լյուդովիկոս XIV զարմիկի հայտնի հավաքածուի մեջ։ Ֆրանսիական հեղափոխությունից հետո, 1791 թվականին, նկարը վաճառվում է բրյուսելցի բանկիր, Օռլեանի հերցոգ Ֆիլիպ Էգալիտեին. դա տեղի ունեցավ երկու տարի առաջ վերջինիս մահապատժից։ Հերցոգի ողբերգական մահից հետո «Վեներա Անադիոմենա» ստեղծագործությունը տեղափոխվում Միացյալ Թագավորության մայրաքաղաք Լոնդոն։ Այստեղ նկարը գնում է երեք արիստոկրատների սինդիկատի կողմից, որի գլխավորը Ֆրենսիս Էգերթոնն էր։
20-րդ դարի սկզբին նկարը ժառանգությամբ հասել էր Սազերլենդի վեցերորդ հերցոգին։ 1945 թվականից հավաքածուն, որն ընդգրկում էր թվով 26 կտավներ, (որոնցից 16-ը Օռլեանի հավաքածուից), ստացավ «Սազերլենդի փոխառություն» անվանումը։ Այս հավաքածուն, որի մեջ էր նաև «Վեներա Անադիոմենա» ստեղծագործությունը, 1945 թվականից վարձակալության նպատակով փոխանցվեց Էդինբուրգում գտնվող Շոտլանդիայի ազգային պատկերասրահին։
2000 թվականին «Սազերլենդի հավաքածուն» որպես ժառանգություն անցավ Ֆրենսիս Էգերթոնին՝ Սազերլենդի 7-րդ հերցոգին։ Երեք տարի անց՝ 2003 թվականին վերջինս «Վեներա Անադիոմենա» ստեղծագործությունը վաճառում է Շոտլանդիայի ազգային պատկերասրահին 11 միլիոն ֆունտ ստերլինգով։
Ցայսօր էլ «Վեներա Անադիոմենա» ստեղծագործությունը պահպանվում և ցուցադրվում է այդտեղ։
Արտաքին հղումներ
Կատեգորիա:1520 նկարներ Կատեգորիա:Տիցիանի նկարներ Կատեգորիա:Վերածննդի կերպարվեստ Կատեգորիա:Շոտլանդիայի ազգային պատկերասրահի նկարներ Կատեգորիա:Իտալիայի արվեստ Կատեգորիա:Մերկ կանանց պատկերով նկարներ Կատեգորիա:Դիցաբանություն Կատեգորիա:Աֆրոդիտեն կամ Վեներան գեղանկարչության մեջ
Գլադիշևո (գյուղ, Սիչովսկի շրջան)
Գլադիշևո (Гладышево), գյուղ Ռուսաստանի Սմոլենսկի մարզի Սիչովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Ղազ-ղազ
Ղազ-ղազ, տղամարդկանց հայկական ժողովրդական խմբապար։ Նմանողական շարժումներով տոտեմական թռչնապար է։ Տարածված է Հայաստանի հատկապես դաշտավայրային շրջաններում։ Պարն ունի գլուխ՝ մայր, և պոչ՝ թոփալ ղազ։ Բոլոր պարողներն ունեն դալար ճիպոտներ (մտրակներ)։
Նկարագրություն
«Մայրը» պարելու ընթացքում աստիճանաբար հանում է շորերը (ներկայացնում է շարժումներով), մյուսները կրկնում են։ Ուշացողներին մտրակում են։ Պարաքայլը ոտք փոխելն է։ Պարեղանակը մեկն է և անընդհատ կրկնվում է տարբեր վարիացիաներով։ Ամեն շրջան ունի իր տարբերակը և անունը (Զոփի, Ցալլի, Կյազկյազ ևն)։
Կատեգորիա:Հայկական պարեր
Տավեռնոլա Բերգամասկա
Տավեռնոլա Բերգամասկա (Tavernola Bergamasca), կոմունա Իտալիայում, տեղակայված է Լոմբարդիա մարզի Բերգամոյի գավառում ։
Բնակչությունը՝ 2272 մարդ։ Խտությունը կազմում է 189 մարդ/կմ²։ Տարածքը ՝ 12 կմ²։ Փոստային ինդեքս՝ 24060։ Հեռախոսային կոդ՝ 035։
Ծանոթագրություններ
Կատեգորիա:Իտալիայի բնակավայրեր
Գաստերոմիցետներ
Գաստերոմիցենտներ, բազիդիավոր սնկերի կարգ Հայտնի է մոտ 1600, ՀՀ-ում՝ մոտ 80 տեսակ՝ անձրևասունկ տանձաձև (Lycoperdon pyriforme), անձրևասունկ մարգարտյա (Lycoperdon perlatum), գլխասունկ պարկանման (Calvatia utriformis), վառոդասունկ սևացող (Bovista nigrescens), հողաստղ պսակաձև (Geastrum coronatum), կեղծ անձրևասունկ սովորական (Scleroderma aurantium) և այլն։ Հանդիպում են ամենուրեք։ Աճում են փտած բնափայտի, հողի վրա և հողի մեջ, անտառներում, մարգագետիններում, դաշտերում, այգիներում, տափաստաններում։ Պտղամարմինը (տրամագիծը՝ 1-30 սմ, երբեմն՝ 50, հազվադեպ՝ 150) հիմնականում փակ է, պալարաձև, կլոր, ձվաձև, տանձաձև, աստղաձև և այլն՝ պատված բազմաշերտ թաղանթով, որը պատռվում է հասունանալուց հետո։ Պտղամիսը սկզբում սպիտակ է, ապա վերածվում է շագանակագույն կամ սև փոշիացող զանգվածի։ Հողի վրա աճող սնկերն ունեն նստած պտղամարմին, կեղծ կամ իսկական ոտիկ, իսկ հողի մեջ աճողները պալարաձև են, ունեն պարզ կառուցվածք։ Կան ուտելի (երբ պտղամիսն սպիտակ է) և թունավոր տեսակներ։ Որոշ տեսակներ ունեն հականեխիչ, հակաբորբոքային և հակաքաղցկեղային հատկություններ։
Գեղարվեստական ձուլում
Գեղարվեստական ձուլում, քանդակագործական աշխատանքը մետաղից կերտելու առավել տարածված եղանակ, նույն կերպ ստեղծված գեղարվեստական ստեղծագործություն, ինչպես և մետաղե ամանեղեն, սեղանի սպասք, լուսամփոփներ պատրաստելու միջոց։ Գեղարվեստական ձուլումը սկզբնավորվել է մետաղի նախնական կիրառման և վերամշակման դարաշրջանում։ Զուլման արտադրության զարգացման համեմատ Գեղարվեստական ձուլումը աստիճանաբար դարձել է առանձին բնագավառ, ուր գեղարվեստական խնդիրները ենթարկվում են կաղապարման և ձուլման առանձնահատկություններին, արտադրության որոշակի տեսակի համար մետաղի կամ համաձուլվածքի ընտրությանը։ Այդ նպատակին է ծառայում նաև ձուլվածքի մակերեսի հաճախ հեղինակային վերամշակումը (դրվագում, փորագրում, բրոնզավառում, ոսկեզօծում), որի շնորհիվ մասսայական արտադրությունը ձեռք է բերում եզակիության հատկանիշներ։
Գեղարվեստական ձուլման հիմնական տեխնոլոգիան մշակվել է բրոնզը որպես նախանյութ ընտրելու հետ միաժամանակ, որը վաղուց ի վեր ամենից շատ կիրառվող համաձուլվածքն է։ Սկսած IV դարից ոչ մեծ առարկաներ ձուլելու ժամանակ որպես նախանյութ օգտագործվել է անագը (IV - VII դդ. ղպտական դամբարանների հմայիլներ), որից XVI- XVIII դդ. ձուլել են մեդալներ և գլխավորապես անոթներ։ XVII - XVIII դդ. պարտեզային քանդակներ են ձուլել արճճից (Վերսալ, Պետրոդվորեց)։ XVI դ. Գերմանիայում, ապա Եվրոպայի մյուս երկրներում (Ռուսաստանում՝ XVII դ. վերջ) Գեղարվեստական ձուլման մեջ օգտագործում են թուջը (պարտեզային քանդակ, կահույք, մահարձան, ցանկապատ են)։ Ինչպես բրոնզը, այնպես էլ թուջը, որը բավական էժան է, լայն կիրառում ունի ժամանակակից Գեղարվեստական ձուլման մեջ։
Հայերը գեղարվեստական ձուլմանը ծանոթ են հնուց։ Էջմիածնում, Լճաշենում, Արթիկում, Ստեփանավանում գտնվել են ցուլերի, այծերի, թռչունների բրոնզաձույլ արձանիկներ, ռազմա կառքերի մոդելներ, գոտիներ ևն։ Միջին դդ. պատրաստել են գեղարվեստորեն ձևավորված բուրվառներ, կանթեղներ, հավանգներ, սկուտեղներ են։ Սովետական իշխանության տարիներին մոնումենտալ և կիրառական արվեստում լայն տարածում են գտել ինչպես բրոնզը, այնպես էլ թուջն ու տարբեր համաձուլվածքները։
Կատեգորիա:Քանդակագործության տեխնիկաներ
Ռենդի Օրտոն
Ռենդալ Քիթ Օրտոն (Randal Keith Orton, ), ամերիկացի պրոֆեսիոնալ ըմբշամարտիկ (ռեստլեր), կինոդերասան։ Հանդես է գալիս «WWE» կազմակերպությունում։
«WWE»-ի հիմնական կազմում ընդգրկվելուց կարճ ժամանակ անց դարձել է «Էվոլյուցիա» կոչվող խմբավորման անդամ (Թրիփլ Էյչի, Բատիստայի և Ռիկ Ֆլեյրի հետ), որի կազմում մեկ անգամ նվաճել է WWE միջմայրցամաքային չեմպիոնական տիտղոսը։ Կարիերայի ընթացքում եղել է մի շարք այլ խմբավորումների և թիմերի անդամ, մասնավորապես «Rated RKO» թիմի կազմում Էդջի հետ մեկ անգամ ճանաչվել է Աշխարհի թիմային չեմպիոն։ Հայտնի է եղել նաև որպես «Ժառանգություն» խմբավորման առաջնորդ (Քոդի Ռոուդզի և Թեդ Դիբիասիի անդամակցությամբ)։
Կարիերայի ընթացքում Օրտոնն ութ անգամ նվաճել է WWE (աշխարհի ծանրքաշային) և չորս անգամ Աշխարհի ծանրքաշային չեմպիոնական տիտղոսները՝ մինչ օրս համարվելով վերջինիս ամենաերիտասարդ կրողը (24 տարեկանում )։ Հանդսիանում է նաև Աշխարհի ծանրքաշային գոտու վերջին կրողը, մինչև վերջինիս միավորումը WWE տիտղոսի հետ (այժմ հայտնի որպես՝ WWE աշխարհի ծանրքաշային տիտղոս)։ Ծանրքաշային տիտղոսներից զատ, մեկական անգամներ ճանաչվել է WWE միջմայրցամաքային և WWE աշխարհի թիմային չեմպիոն։ Հաղթանակ է տարել նաև 2009 թվականի «Թագավորական մարտ» մրցույթում։
Համարվում է երրորդ սերնդի ռեստլեր։ Պապը՝ Բոբ Օրտոն ավագը և հայրը՝ Կովբոյ Բոբ Օրտոնը, ինչպես նաև հորեղբայր Բերի Օրտոնը ժամանակին նույնպես հանդես են եկել ռեստլինգի արդյունաբերությունում։
Օրտոնի ֆինիշերային RKO կոչվող հնարքն ունի բավականին մեծ տարածում համացանցային մշակույթում, և հատկապես 2014 թվականից լայնորեն օգտագործվում է «Vine» հավելվածում ։
Արտաքին հղումներ
Կատեգորիա:1980 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Ամերիկացի կինոդերասաններ
Վիլա Վալերիու
Վիլա Վալերիու (Vila Valério), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևմտյան մարզում։ Մտնում է Նովա Վենեսիայի գավառի կազմի մեջ։ Բնակչությունը կազմում է 14 073 մարդ՝ 2020 թվականի տվյալներով։ Գրավում է 464,351 կմ2 տարածք ։ Բնակչության խտությունը՝ 31,0 մարդ/կմ²։
Համայնքի սահմաններում է ընկած 1982 թվականին, նախկինում գոյություն ունեցած կենսաբանական երկու արգելոցների միավորման արդյունքում ստեղծված, խստորեն պահպանվող Սորետամա տարածքի 27.858 հեկտար զբաղեցնող մի հատվածը ։
Պատմություն
Քաղաքը հիմնադրվել է 1994 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Օջաք Իշըք Յուրթչու
Նախապատմություն
Յուրթչուի լրագրողական կարիերան սկսվել է 1966 թվականին` «Ekspres»-ի աշխատակցի պաշտոնով։ Հաջորդ 25 տարիների ընթացքում նա աշխատել է մի շարք տարբեր հրատարակչություններում, այդ թվում՝ «Yenigun», «Ulus», «Politika», «Dunya», «Demokrat», «Gunes», «Cumhuriyet» և «Yeni Halkci»: 1971 թվականին Յուրթչուն հրապարակել է մի շարք հոդվածներ քաղբանտարկյալների խոշտանգումների մասին։ 1975 թվականին ընտրվել է Թուրքիայի գրողների ազգային միության պատվավոր անդամ ։
Ձերբակալությունից որոշ ժամանակ առաջ Յուրթչուն դարձավ «Özgür Gündem» թերթի խմբագիրը, որը հիմնականում լուսաբանում էր թուրք-քրդական հակամարտությունը։ Այն բանից հետո, երբ Յուրթչուն դարձավ «Özgür Gündem»-ի խմբագիր, թերթի տպաքանակը հաջողվեց հասցնել 100 հազարի, որն այդ ժամանակաշրջանում համարվում էր ռեկորդային Թուրքիայի անկախ թերթի համար ։
(3489) Լոտի
(3489) Լոտի (Lottie), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 10-ին Կենեթ Հերկենհոֆի և Գրեգորի Օյականգասի կողմից Պալոմարում ։
Օջաք Իշըք Յուրթչու
Ձերբակալություն
1993 թվականին Յուրթչուն ձերբակալվեց։ Նրան մեղադրանք առաջադրվեց այն բանի համար, որ «Özgür Gündem»-ում հրապարակված հոդվածների բովանդակությունը խախտել էր Թուրքիայի հակաահաբեկչության դեմ պայքարի մասին օրենքի 6-րդ, 7-րդ և 8-րդ հոդվածները, ինչպես նաև քրեական օրենսգրքի 312-րդ հոդվածը։ Յուրթչուն միայն թերթի խմբագիրն էր և հոդվածներ չէր գրում, որոնց բովանդակության համար իրեն մեղադրում էին, բայց չնայած դրան, նա մեղավոր ճանաչվեց և դատապարտվեց 15 տարվա ազատազրկման։ Ավելի ուշ Յուրթչուն այսպես մեկնաբանեց իր դատավճիռը. «Աշխարհում ոչ ոք նման երկար բանտարկություն չի ենթարկվել այլ անձանց գրած հոդվածների համար» ։ 1994 թվականի դեկտեմբերին դատարանը մերժեց Յուրթչուի դիմում-բողոքը և նրան ուղարկեցին բանտ։ Դատարանը նաև որոշում կայացրեց, որ «Ozgür Gündem» թերթը պետք է փակվի ։
(3489) Լոտի
Միջին հեռավորությունը Արեգակից կազմում է 2,408051 ա. մ., առավելագույնը մոտենում է 2,1733 ա. մ. հեռավորության վրա և հեռանում 2,6428 ա. մ. ։ Արեգակի շուրջ մեկ ամբողջական պտույտ է կատարում 1364,89 երկրային օրվա ընթացքում, իր ուղեծրով շարժվելով միջինում 0,263758 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,32° անկյուն։
Օջաք Իշըք Յուրթչու
Ձերբակալություն
Լրագրողների պաշտպանության հանձնաժողովը Յուրթչուի դեպքն անվանեց ցուցադրական, քանի որ այդ ժամանակ Թուրքիայում ավելի շատ ձերբակալված լրագրողներ կային, քան ցանկացած այլ երկրում։ «Լրագրողներ առանց սահմանների» կազմակերպությունը նախաձեռնել է Յուրթչուին ազատելու գործընթաց։ Amnesty International-ը Յուրթչույին ճանաչեց որպես խղճի բանտարկյալ։ Լրագրողների պաշտպանության հանձնաժողովը Օջակ Յուրթչուին շնորհեց մամուլի ազատության միջազգային մրցանակ։ Նա արժանացել է նաև «Լրագրողներ առանց սահմանների» «Reporters Without Borders/Fondation de France Prize»-ի մրցանակի ։
(3489) Լոտի
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Կենեթ Հերկենհոֆի կողմից հայտնաբերված աստերոիդներ Կատեգորիա:Գրեգորի Օյականգասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օջաք Իշըք Յուրթչու
Ձերբակալություն
1997 թվականի օգոստոսի 14-ին Թուրքիայի խորհրդարանը մասամբ համաներում հայտարարեց Յուրթչուի և մի քանի այլ բանտարկված լրագրողների համար։ Հաջորդ օրը Յուրթուն ազատ արձակվեց բանտից ։
Ծանոթագրություններ
Կատեգորիա:Թուրք լրագրողներ Կատեգորիա:Թուրք կալանավորներ և ձերբակալվածներ
Դե-Քալբ շրջան (Ջորջիա)
Դե-Քալբ շրջան (DeKalb County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 694 կմ² է, բնակչությունը՝ 665.865 մարդ (2010 թ. տվյալներով)։ Շրջկենտրոնն է Դիքեյտուր բնակավայրը։ Կազմավորվել է 1822 թ.։
Կատեգորիա:Ջորջիայի շրջաններ
Քարվանի
Քարվան, գյուղ Արևմտյան Հայաստանում, Էրզրումի վիլայեթի Թորթումի գավառակում ։ Գտնվում էր Ճորոխի համակարգի Թորթում գետի ձախ ափին, Քարվանի գետակի ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ռուսաստանի նախագահ
Ռուսաստանի նախագահ (Президент Российской Федерации), Ռուսաստանի Դաշնության բարձրագույն պետական պաշտոն, ինչպես նաև այդ պաշտոնում ընտրված անձ։
Ռուսաստանի Դաշնության նախագահը հանդիսանում է պետության ղեկավար։ Նախագահի շատ լիազորություններ կամ անմիջականորեն ունեն գործադիր բնույթ, կամ մոտ են գործադիր իշխանությանը։ Դրա հետ մեկտեղ, որոշ հետազոտողների կարծիքով, նախագահը չի վերաբերում իշխանության որևէ ճյուղի, այլ վեր է խոյանում դրանց վրա, քանի որ իրականացնում է համակարգող գործառույթներ և ունի Պետական դումայի լուծարման իրավունք ։
Ռուսաստանի Դաշնության նախագահը հանդիսանում է նաև Ռուսաստանի Դաշնության Սահմանադրության, մարդու և քաղաքացու իրավունքների և ազատությունների երաշխավոր և Ռուսաստանի Դաշնության Զինված ուժերի գերագույն գլխավոր հրամանատար։
Ռուսաստանի Դաշնության Սահմանադրության և դաշնային օրենքների համաձայն՝ Ռուսաստանի Դաշնության նախագահը որոշում է ներքին և արտաքին քաղաքականության հիմնական ուղղությունները։
2012 թվականի մայիսի 7-ից Ռուսաստանի նախագահն է Վլադիմիր Պուտինը, ով իր պաշտոնում վերընտրվեց 2018 թվականին։
Պատմություն
Այդ ժամանակ ՌԽՖՍՀ նախագահի մասին օրենքը մտցվեց ՌԽՖՍՀ ժողովրդական պատգամավորների համագումարի հաստատմանը, որը 1991 թվականի մայիսի 24-ին ՌԽՖՍՀ Սահմանադրության մեջ (Հիմնական օրենք) համապատասխան փոփոխություններ մտցրեց ։ Նախագահը դարձավ ՌԽՖՍՀ բարձրագույն պաշտոնատար անձ և գործադիր իշխանության ղեկավար՝ ԽՍՀՄ միութենական հանրապետություններից մեկը։
ՌԽՖՍՀ նախագահի առաջին ընտրություններից հետո, որը տեղի է ունեցել 1991 թվականի հունիսի 12-ին, պահանջվել է թողարկել հատուկ օրենք նրա պաշտոնն ստանձնելու կարգի մասին ։
1991 թվականի դեկտեմբերի 25-ին ՌԽՖՍՀ Գերագույն Խորհրդի կողմից Ռուսաստանի Դաշնություն պետության վերանվանման մասին օրենքի ընդունմամբ և 1992 թվականի ապրիլի 21-ին ՌԽՖՍՀ Սահմանադրության մեջ ժողովրդական պատգամավորների համագումարի կողմից համապատասխան փոփոխություններ կատարելով (որոնք ուժի մեջ են մտել 1992 թվականի մայիսի 16-ին ) հաստատվեց պաշտոնի ժամանակակից անվանումը՝ Ռուսաստանի Դաշնության նախագահ ։
Այն ժամանակ գործող 1978 թվականի Սահմանադրության 104-րդ հոդվածի 3-րդ մասի 2-րդ կետի (փոփոխություններով) համաձայն՝ Ռուսաստանի ներքին և արտաքին քաղաքականության սահմանումը գտնվել է ժողովրդական պատգամավորների համագումարի բացառիկ վարման մեջ, այլ ոչ թե նախագահի, քանի որ պետական իշխանության մարմինների կառուցման ժամանակ խորհուրդների տեսքով ընդհանրապես ժխտվել է իշխանությունների բաժանման սկզբունքը։
Նախագահը մեծապես կախված էր իշխանության օրենսդրական ճյուղից, որը ներկայացված էր միայն հանրապետական մակարդակով (այսինքն՝ ոչ թե դաշնակցային և տեղական օրենսդիր մարմիններ)՝ երեք նորմատիվային մարմիններով՝ ժողովրդական պատգամավորների համագումարով, Գերագույն խորհրդի և Գերագույն խորհրդի նախագահության կողմից։ Նախագահ Ելցինի ցանկությունը՝ ուժեղացնել գործադիր իշխանությունը և քաղաքական տարաձայնությունները նախագահի և օրենսդիր իշխանության միջև հանգեցրին 1992-1993 թվականների սահմանադրական ճգնաժամին, ժողովրդական պատգամավորների համագումարի և Ռուսաստանի Գերագույն Խորհրդի ցրմանը և 1993 թվականի վերջին Ռուսաստանի նախագահի անձնական իշխանության ռեժիմի հաստատմանը։
1993 թվականի դեկտեմբերի 24-ին, Ռուսաստանի Սահմանադրության ընդունման կապակցությամբ, 1993 թվականի դեկտեմբերի 12-ին, նախագահը հրամանագիր է ստորագրել Ռուսաստանի Դաշնության օրենսդրությունը Ռուսաստանի Դաշնության Սահմանադրությանը համապատասխանեցնելու միջոցառումների մասին, իսկ 1994 թվականի հունվարի 19-ին հատուկ հավելված № 2-ը (վերացրած հավելվածի նախկինում հրապարակված տեքստը), որով վերջնականապես ճանաչվում էին Գերագույն խորհրդի, Ժողովրդական պատգամավորների, Ռուսաստանի Դաշնության ժողովրդական պատգամավորների Սահմանադրական դատարանի, Ռուսաստանի Դաշնության ժողովրդական պատգամավորների տեղական խորհուրդների մասին, Ռուսաստանի Դաշնության նախագահի մասին նախկին ակտերը և նոր Սահմանադրությանը հակասող այլ նորմեր։
Իրավական կարգավիճակ
Ռուսաստանի Դաշնության նախագահի իրավական կարգավիճակն ամրագրված է Ռուսաստանի Դաշնության Սահմանադրությյան 11, 78, 80-93, 107-109, 111-117, 125, 128, 134 հոդվածներում ։
Կալիֆոռնիայի հովիտ
Կալիֆոռնիայի հովիտ ԱՄՆ-ի հարավ-արեմուտքում, Կալիֆոռնիա (նահանգ)ում։ Երկարությունը 800 Կմ է, լայնությունը՝ մինչև 80 Կմ։
Ռուսաստանի նախագահ
Իրավական կարգավիճակ
Պետության ղեկավարի լիազորությունների հետ մեկտեղ Ռուսաստանի Դաշնության նախագահն իրավունք ունի նախագահելու Ռուսաստանի Դաշնության կառավարության նիստերը։ Ռուսաստանի Դաշնության նախագահը կարող է հանձնարարականներ տալ կառավարությանը, նա նաև իրականացնում է գործադիր իշխանության առանձին դաշնային մարմինների ղեկավարումը։
Ի տարբերություն Ֆրանսիայի հինգերորդ Հանրապետության Սահմանադրության, որտեղ պետության քաղաքականությունը որոշում և իրականացնում է կառավարությունը, իսկ նախագահը գրեթե միշտ նախագահում է նրա նիստերը, Ռուսաստանի Դաշնության նախագահն ինքնուրույն և լիակատար պատասխանատվությամբ որոշում է պետության ներքին և արտաքին քաղաքականության հիմնական ուղղությունները (Ռուսաստանի Դաշնության Սահմանադրության 80-րդ հոդված) և ղեկավարում է արտաքին քաղաքականությունը (Ռուսաստանի Դաշնության Սահմանադրության 86-րդ հոդված)։ Կառավարությունը իրականացնում է գործադիր իշխանությունը (ՌԴ Սահմանադրության 110-րդ հոդված), այսինքն՝ որոշում է ներքին քաղաքականության օպերատիվ ուղղությունները և վարում է նախագահի կողմից իր հրամանագրերում սահմանված քաղաքականություն։
Կալիֆոռնիայի հովիտ
Կատեգորիա:Հովիտներ այբբենական կարգով
Ռուսաստանի նախագահ
Իրավական կարգավիճակ
Ֆորմալ առումով կառավարությունը գործադիր իշխանության կոլեկտիվ ղեկավարն է։ Սակայն, իր հրամանագրերով սահմանելով կառավարության, գործադիր իշխանության այլ մարմինների գործունեության ուղղությունները, նախագահը գործադիր իշխանության փաստացի ղեկավարն է (դա ընթացիկ աշխատանքի կառավարումը չէ, որը բնութագրվում է որպես ապարատային-կառավարչական գործունեություն)։
Գործադիր իշխանության նման երկաստիճան լինելու պատճառով Ռուսաստանի Դաշնության (ինչպես և Ֆրանսիայի) Սահմանադրության մեջ գործադիր իշխանության ղեկավար տերմինը բացակայում է (կառավարության նախագահն այդպիսին չէ, քանի որ իշխանական լիազորություններ ունեն նախագահն ու կառավարությունը)։
Ռուսաստանի Դաշնության կառավարության նախագահը Ռուսաստանի Դաշնության Սահմանադրության, դաշնային օրենքների և Ռուսաստանի Դաշնության նախագահի հրամանագրերի համաձայն որոշում է Ռուսաստանի Դաշնության կառավարության գործունեության հիմնական ուղղությունները և կազմակերպում է նրա աշխատանքը (ՌԴ Սահմանադրության 113-րդ հոդված)։
Ռուսաստանի Դաշնության նախագահը կարող է որոշում ընդունել Ռուսաստանի Դաշնության կառավարության հրաժարականի մասին (ՌԴ Սահմանադրության 117-րդ հոդված)։
ՌԴ նախագահը ավագանուն է ներկայացնում Ֆեդերացիայի թեկնածության նշանակման համար դատավորների Սահմանադրական և Գերագույն դատարանների, ինչպես նաև Գլխավոր դատախազի թեկնածությունը, առաջարկություն է ներկայացնում նրա ազատ արձակմանը, նշանակում է դատավորների այլ դաշնային դատարանների, նշանակում և ազատում է բարձրագույն Զինված ուժերի հրամանատարությունը, նշանակում և ետ է կանչում դեսպաններին, ընդունում է հավատարմագրերը և օտարերկրյա դեսպանների հետկանչագրերը։
Ռուսաստանի Դաշնության նախագահը անձեռնմխելիություն ունի (ՌԴ Սահմանադրության 91-րդ հոդված), որը տարբերվում է անձնական անձեռնմխելիություն հասկացությունից, որը նախատեսված է Ռուսաստանի Դաշնության բոլոր քաղաքացիների համար Սահմանադրության 22-րդ հոդվածով, բայց ոչ Ռուսաստանի Դաշնության օրենսդրությամբ։ Համարվում է, որ անձեռնմխելիությունը նշանակում է նախագահին քրեական կամ վարչական պատասխանատվության ենթարկելու կամ նրա նկատմամբ որևէ հարկադրանքի միջոց կիրառելու անհնարինություն (հարցաքննություն և այլն) ։
Սահմանադրության 93-րդ հոդվածը սահմանում է նախագահին պաշտոնանկ անելու կարգը՝ Պետական դումայի կողմից առաջադրված Պետական դավաճանության կամ առանձնապես ծանր այլ հանցանք կատարելու մեղադրանքի հիման վրա, որը նախատեսում է պետական իշխանության երկու ճյուղերի՝ օրենսդիր և դատական։
Համաձայն «Պետական պահպանության մասին» Դաշնային օրենքի 7-րդ հոդվածի», ի տարբերություն պետական պաշտոններ զբաղեցնող այլ անձանց, որոնց տրամադրվում է պետական պահպանություն, Ռուսաստանի Դաշնության նախագահն իր լիազորությունների ժամկետում իրավունք չունի հրաժարվել պետական պահպանությունից։ Պետական պահպանության ենթակա են նաև նախագահի ընտանիքի անդամները, իսկ նախագահի լիազորությունների ժամկետի ավարտից հետո պետական պահպանությունը նրան տրամադրվում է ցմահ։
Ընտրության կարգ
Նախագահի պաշտոնի թեկնածու կարող է լինել Ռուսաստանի Դաշնության առնվազն 35 տարեկան քաղաքացի, որը մշտապես բնակվում է Ռուսաստանի Դաշնությունում առնվազն 10 տարի։ Նույն անձը չի կարող ավելի քան երկու անգամ անընդմեջ զբաղեցնել Ռուսաստանի Դաշնության նախագահի պաշտոնը։
Պետական դուման 1998 թվականին դիմել է Սահմանադրական դատարան՝ խնդրելով մեկնաբանել 1993 թվականի Սահմանադրության եզրափակիչ և անցումային դրույթները։ Պատգամավորներ Ա. Կ. Զախարովը և Ե. Բ. Միզուլինան կարծում էին, որ դեռևս 1978 թվականի Սահմանադրությամբ նախագահ ընտրված Բորիս Ելցինը պետք է համարվի առաջին ժամկետի և նոր Սահմանադրության նախագահ։ Սահմանադրական դատարանը 1998 թվականի նոյեմբերի 5-ի թիվ 134-ն սահմանել է, որ Սահմանադրության 81-րդ հոդվածի 3-րդ մասում նշված «լիազորությունների երկու ժամկետն անընդմեջ կազմում է սահմանադրական սահման, որի գերազանցումը Սահմանադրությունը թույլ չի տալիս» ։
Ռուսաստանի Դաշնության նախագահի ընտրությունների ճշգրիտ կարգը սահմանվում է 2003 թվականի հունվարի 10-ի «Ռուսաստանի Դաշնության նախագահի ընտրությունների մասին № 19 դաշնային օրենքով» ։
Պաշտոնը ստանձնելու կարգ
Ռուսաստանի առաջին նախագահն ընտրվել է 1991 թվականին՝ 5 տարի ժամկետով։ ՌԴ Սահմանադրության մեջ 1993 թվականի նախագահի լիազորությունների ժամկետը կրճատվել է մինչև 4 տարի։ Սակայն Սահմանադրության եզրափակիչ և անցումային դրույթների 3-րդ կետի համաձայն՝ նախագահ Ելցինը լիազորություններն իրականացնում էր լրիվ ժամկետով, որի համար ընտրվել էր (այսինքն՝ մինչև 1996 թվականը)։ Սահմանադրության փոփոխությանը համապատասխան, որն ուժի մեջ է մտել 2008 թվականի դեկտեմբերի 31-ին, սկսած 2012 թվականի ընտրություններից, Ռուսաստանի Դաշնության նախագահն ընտրվում է վեց տարի ժամկետով ։
Երդումը տրվում է հանդիսավոր պայմաններում՝ Դաշնության խորհրդի անդամների, Պետական դումայի պատգամավորների և Ռուսաստանի Դաշնության Սահմանադրական դատարանի դատավորների ներկայությամբ։
Արտաքին հղումներ
* Ռուսաստան Կատեգորիա:1991 հիմնադրումներ Ռուսաստանում Կատեգորիա:Ռուսաստանի կառավարություն
Արտանիշ լեռ
Արտանիշ լեռ, Ադաթափա, գտնվում է Գեղարքունիքի մարզում, Սևանա լճի հյուսիսարևելյան ափին։ Բարձրությունը՝ 2461 մ (հարաբերական բարձրությունը՝ մոտ 560 մ)։ Արտանիշի գագաթը միակ վայրն է, որտեղից Սևանա լիճը երևում է ամբողջությամբ ու մոտիկից ։
Արտաքին հղումներ
Կատեգորիա:Գեղարքունիքի մարզի լեռներ
Ղալտի
1914 թ.-ին ուներ 800 (100 ընտանիք) հայ բնակիչ, զբաղվում էին երկրագործությամբ, արհեստներով և անասնապահությամբ։ Կար եկեղեցի (Ս. Սարգիս) և վարժարան։ Բնակիչները զոհվել են հայրենի գյուղում, 1915 թ.-ի Մեծ եղեռնի ժամանակ։
Խիժկի
Խիժկի (Хижки), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 17-րդ դարում։
2001 թվականի տվյալներով Խիժկի գյուղում բնակվում էր 491 մարդ։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր
Դուռը (մուլտֆիլմ)
Սյուժե
Մի հին, վաղուց կիսաքանդ տանը, որը հիմնանորոգման կարիք ուներ, մարդիկ ապրում են սովորական կյանքով։ Նրանք արդեն վաղուց հարմարվել են այն բանին, որ շքամուտքի դուռը բացվում է ոչ միայն ուժեղ ձայնով, այլ նաև որոշ մարդիկ չեն կարողանում անցնել դրա միջով։ Այս անհարմարությունը վերացնելու փոխարեն բնակիչները իրենց տներն են մտնում ոչ սովորական ձևով։ Ոմանք ուղղակի թռչում են պատուհանից, ոմանք իջնում են թելով և ճամպրուկով պատրաստված «վերելակով», ոմանք էլ սողում են խողովակով։ Եվ այդպես ամեն օր։ Բնակիչներն արդեն այնքան են սովորել այս տարօրինակ գոյությանը, որ գրեթե չեն նկատում դրա տարօրինակ լինելը։ Սակայն մի օր օդապարուկով թռչող մի փոքրիկ տղա դռան վրա յուղ է քսում, և այն սկսում է բացվել։ Թվում է, թե վերջապես կարելի է մտնել բաց դռնից աստիճաններով բարձրանալով` հայտնվել տանը։ Սակայն դա այնքան էլ այդպես չէ։ Հին տան բնակիչները չեն հրաժարվում իրենց սովորույթներից։
Վերաթողարկում DVD ձևաչափով
Մուլտֆիլմը DVD ձևաչափով թողարկվել է «Masters of Russian Animation Volume 4» մուլտֆիլմերի ժողովածուում։ Ժողովածուում ներառվել են հետևյալ մուլտֆիլմերը` «Դուռը» (1986), «Տղան ինչպես տղա» (1986), «Ազատագրված Դոն Կիխոտ» (1987), «Մարտինկո» (1987), «Մեծ ստորգետնյա պարահանդես» (1987), «Կատուն և ծաղրածուն» (1988), «Երազ» (1988), «Երկրորդ եսը» (1989), «Ընկերուհին» (1989), «Երկու անգամ երկու», «Կատուն և Կոն» (1990) ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1986 մուլտֆիլմեր
Գուսինկա (գյուղ, Կուպյանսկի շրջան)
Գուսինկա (Гусинка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1646 թվականին։
2001 թվականի տվյալներով Գուսինկա գյուղում բնակվում էր 989 մարդ։ Բնակավայրը զբաղեցնում է 1,88 կմ² տարածք։ Բնակչության խտությունը կազմում էր 526,06 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1646 թվականին հիմնադրված բնակավայրեր
Մինգրելսկայա
Մինգրելսկայա (Мингрельская), ստանիցա Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5112 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1863 թվականին հիմնադրված բնակավայրեր Կատեգորիա:Կրասնոդարի երկրամասի Աբինսկի շրջանի բնակավայրեր
Լիմպոպո
Լիմպոպո, գետ Մոզամբիկում, Բոտսվանայում, Զիմբաբվեում և Հարավաֆրիկյան Հանրապետությունում։ Միջին հոսանքում սահմանային գետ է ՀԱՀ֊ի և Բոտսվանայի, ՀԱՀ֊ի և Զիմբաբվեի միջև։ Սկիզբ է առնում Վիտվատերսռանդ լեռնաշղթայի լանջերից, թափվում Հնդկական օվկիանոսը։
Երկարությունը 1750 կմ է, նավարկելի է գետաբերանից 160 կմ ։
Անվանում
Անվանման ծագումը հայտնի չէ։ Բուրերը՝ Հարավային Աֆրիկայի հոլանդացի վերաբնակիչներն այն անվանեցին Krokodil Rivier «Կոկորդիլոսի գետ»՝ նրա մեջ եղած մեծ թվով կոկորդիլոսների պատճառով։ Այսօր էլ վերնագավառում կոչվում է Կոկորդիլոսի գետ ։
Ծանոթագրություններ
Կատեգորիա:Մոզամբիկի գետեր Կատեգորիա:Բոտսվանայի գետեր Կատեգորիա:Զիմբաբվեի գետեր Կատեգորիա:Հարավաֆրիկյան Հանրապետության գետեր Կատեգորիա:Սահմանային գետեր Կատեգորիա:Աֆրիկայի գետեր
Բադ Բեռնեկ (Ֆիխտել)
Բադ Բեռնեկ (Bad Berneck im Fichtelgebirge), կոմունա Գերմանիայի Բավարիա երկրամասում։ Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 4546 մարդ (ըստ 2010 թվականի դեկտեմբերի 31-ի)։ Տարածքը կազմում է 33.58 կմ²։ Պաշտոնական կոդ՝ 09 4 72 116։
Պատմություն
1857 թվականին Բադ Բերնեկ քաղաքում, բարեխառն կլիման նպաստել է, որ կազմակերպեն հանգստյան տներ, որտեղ բուժվում էին քրոնիկ հիվանդներ։ Բուժման ու կազդուրման նպատակներով, կլիմայական պայմաններից զատ, օգտագործվում են շիճուկային և սոճու ասեղներով վաննաներ ։
Արտաքին հղումներ
Կատեգորիա:Գերմանիայի քաղաքներ
Յուղաքար (լեռնագագաթ, Լոռու մարզ)
Յուղաքար, լեռնագագաթ Հայաստանի Լոռու մարզում, Բովաքարի լեռնահամակարգում, Մարգահովիտ գյուղից 10 կմ հյուսիս-արևելք։ Բարձրությունը՝ 2611 մետր ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ
Կոստևսկի գյուղական խորհուրդ (Խարկովի մարզ)
Կոստևսկի գյուղական խորհուրդ  (Костівська сільська рада), Ուկրաինայի Խարկովի մարզի Վալկովսկի շրջանում ։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1921 թվականին հիմնադրված բնակավայրեր
Գլադիշևո (գյուղ, Սուդոգոդսկի շրջան)
Գլադիշևո (Гладышево), գյուղ Ռուսաստանի Վլադիմիրի մարզի Սուդոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 58 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Սուդոգոդսկի շրջանի բնակավայրեր
Դոջ շրջան (Ջորջիա)
Կատեգորիա:Ջորջիայի շրջաններ
Լեոնիդ Հուրվիչ
Լեոնիդ Հուրվիչ (Leonid Hurwicz, ), հրեական ծագմամբ ամերիկացի ականավոր տնտեսագետ, Նոբելյան մրցանակի դափնեկիր՝ օպտիմալ մեխանիզմների տեսության հիմնման համար (2007)։ Մինեսոտայի համալսարանի պատվավոր պրոֆեսոր։ Աշխատել է Քոուլզի հանձնախմբում։
Մանկություն
Լեոնիդ Հուրվիչը ծնվել է 1917 թ. Մոսկվա քաղաքում՝ Հոկտեմբերյան հեղափոխությունից 2 ամիս առաջ, Լեհաստանից գաղթած հրեա ընտանիքում, որը հեռացավ Մոսկվայից 1919 թ. և վերադարձավ Վարշավա ։ 1938 թ. Վարշավայի համալսարանում մագիստրոսի աստիճան ստանալուց հետո, ուսումը շարունակեց Լոնդոնի տնտեսագիտական դպրոցում, որտեղ հաճախել է Նիկոլաս Կալդորի և Ֆրիդրիխ Հայեկի դասախոսություններին։
1939 թ. մեկնել է Ժնև, սակայն 1939 թ. սեպտեմբերի 1-ին սկսվում է Երկրորդ համաշխարհային պատերազմը։ Ծնողները և եղբայրը Վարշավայից փախան պատերազմի պատճառով և ընկան խորհրդային ճամբարներ։ Լեոնիդի բախտն ավելի բերեց․ որոշ ժամանակ նա ապրեց Շվեյցարիայում և կրթությունը շարունակեց Ժնևի Միջազգային հետազոտությունների ինստիտուտում (Graduate Institute of International Studies) և Պորտուգալիայում։ Հաճախում էր նաև Լյուդվիգ ֆոն Միզեսի սեմինարները ։
Գաղթը ԱՄՆ
1940 թվականին Հուրվիչը մեկնում է ԱՄՆ, որտեղ հասցնում է Մասաչուսեթսի տեխնոլոգիական ինստիտուտում աշխատել որպես ասիստենտ՝ Պոլ Սամուելսոնի և Օսկար Լանգի մոտ՝ Չիկագոյի համալսարանում։ Պատերազմի տարիներին Լեոնիդը դասավանդում էր Չիկագոյի համալսարանի օդերևութաբանական ինստիտուտում․ միաժամանակ վիճակագրություն էր դասավանդում նաև տնտեսագիտական ֆակուլտետում։ Մասնակցում էր նաև Քոուլզի հանձնախմբի աշխատանքներին՝ տնտեսագիտության բնագավառում կատարվող ուսումնասիրություններին (1942 հունվարից մինչև 1946 թվականի հուլիս, ինչպես նաև 1950 թ. հոկտեմբերից մինչև 1951 թ. հունվարը և մինչև 1961 թվականը շարունակում էր մնալ որպես խորհրդատու)։
1944 թ. ամուսնացավ Էվելին Ջենսենի հետ։ Ունի 4 երեխա՝ Սառան (1946), Մայքլը (1949), Ռութը (1951) և Մաքսիման (1953)։
Աշխատանքային գործունեություն
1945-1946 թթ. Հուրվիչն ստանում է Ջոն Սայմոն Գուգենհայմի կրթաթոշակ, իսկ 1946 թվականին Այովայի պետական քոլեջում դառնում դոցենտ։
1951 թ. Լեոնիդ Հուրվիցը Մինեսոտայի համալսարանին կից գործող Բիզնեսի և կառավարման դպրոցում դառնում է տնտեսագիտության և մաթեմատիկայի պրոֆեսոր, որտեղ աշխատում է մինչև մահ։ 1961 թ. նշանակվում է վիճակագրության ֆակուլտետի դեկան, իսկ 1969 թ.՝ տնտեսագիտության անվանի պրոֆեսոր։ 1988 թ. Հուրվիչը թոշակի է անցնում, սակայն 1989 թվականից համարվում էր Կուրտիս Կարլսոնի՝ տնտեսագիտության պատվավոր պրոֆեսոր և շարունակում էր դասախոսություններ կարդալ տնտեսագիտության ասպիրանտներին ։
2008 թ. հունիսի կեսերին հոսպիտալացվեց երիկամների անբավարարություն ախտորոշմամբ և հունիսի 24-ին մահացավ։
Հասարակական աշխատանք գիտական միությունում
1969 թվականից Էկոնոմետրիկ միության նախագահն է։ 1965 թվականից ԱՄՆ գիտությունների և արվեստի ակադեմիայի, իսկ 1974 թվականից՝ ԱՄՆ գիտությունների ազգային ակադեմիայի նախագահը։
Գիտական ձեռքբերումներ
Հուրվիչին և իր ընկերներին հաջողվեց ստեղծել մի տեսություն, որն օգնում էր ի հայտ բերել տնտեսագիտությունը կարգավորող շուկայական էֆեկտիվ մեխանիզմներ և սխեմաներ, ինչպես նաև որոշել՝ այս կամ այն իրավիճակում պետության միջամտելու անհրաժեշտության աստիճանը։ Գիտնականները դրեցին օպտիմալ մեխանիզմների հիմքերը և բացատրեցին ռեսուրսների օպտիմալ տեղաբաշխման գործընթացը։
Գիտնականի անունով է կոչվում իր կողմից՝ որոշումների կայացման տեսության համար առաջարկված Հուրվիցի գործակիցը (ց տառով)։
Մրցանակներ և պարգևներ
2007 թ. ապրիլի 14-ին Մինեսոտայի համալսարանում կայացավ «Perspectives on Leo Hurwicz» անվամբ կոնֆերանս՝ նվիրված Լեոնիդ Հուրվիչին։ Կոնֆերանսին մասնակցում էին նոբելյան մրցանակակիրներ Քեննեթ Էրրոուն և Դենիել Մակ-Ֆադդենը։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Հրեա տնտեսագետներ Կատեգորիա:Ամերիկացի պրոֆեսորներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Չիկագոյի համալսարանի շրջանավարտներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Հրեա նոբելյան մրցանակակիրներ
Ժոզեֆ Էֆրայիմ Քեյսլի-Հեյֆորդ
Ժոզեֆ Էֆրայիմ Քեյսլի-Հեյֆորդ (Joseph Ephraim Casely Hayford), գանայական  քաղաքական գործիչ, իրավաբան, լրագրող, խմբագիր, արձակագիր և հրապարակախոս, պանաֆրիկանիզմի   շարժման գործիչ։
Կենսագրություն
Ժոզեֆ Էֆրայիմ Քեյսլի-Հեյֆորդը Ֆանտի ժողովրդի ներկայացուցիչ է` սերված օմանխենե առաջնորդների տոհմից։ Եղել է մեթոդիստական եկեղեցու հոգևորականի որդի, ով նաև ականավոր քաղաքական գործիչ էր ։ Կրթություն ստացել է Ֆրիթհաունի ֆուա-Բեյ քոլեջում, Սերրա-Լիոնեում և  Քեմբրիջի համալսարանի (Մեծ Բրիտանիա)  Փիթերհաուսում ։ 1986 թվականին աշխատել է Անգլիայում որպես իրավաբան։
Քոլեջում ուսանելու տարիներին սկսել է հարել Էդուարդ Ուիլմոտ Բլաիդենի պանաֆրիկանիզմի գաղափարախոսությանը։
Վերադառնալով հայրենիք` սկսկել է դասավանդել, աշխատել որպես դպրոցի տնօրեն, սակայն քաղաքական գործունեության հետևանքով հեռացվել է աշխատանքից։ 1885 թվականից սկսել է զբաղվել լրագրությամբ, աշխատակցել Western Echo ամսագրին,1888 թվականին նշանակվել է Gold Coast Chronicle լրագրի խմբագիր ։ 1890-1896 թվականներին եղել է Gold Coast Chronicle համատերը։  Իր հեղինակած հոդվածները զետեղել է Wesleyan  Methodist Times :
1916 թվականին ընտրվել է Ոսկե ափի օրենսդրական խորհրդի` բրիտանական նահանգապետին կից խորհրդատվական խորհրդի անդամ, որը գաղութում աֆրիկացի պաշտոնատար անձանց ընրվելու իրավունք ընձեռող միակ մարմինն էր։
Մեծ ներդրում է ունեցել արևմտաաֆրիկական հասարակական մտքի «մշակութային ազգայնականության» և պանաֆրիկանիզմի հայեցակարգերի մշակման և քարոզման մեջ:Ոսկե ափի տեղաբնիկների իրավունքների պաշտպանության կազմակերպության ղեկավար անդամ էր(Gold Coast Aborigines' Rights Protection Society, 1897):
Բրիտանական Արևմտյան Աֆրիկայի Ազգային կոնգրեսի (National Congress of British West Africa) հիմնադրման նախաձեռնողն է եղել, փոխնախագահը, իսկ 1923 թվականից` նախագահը, որի նպատակը Աֆրիկան գաղութարարներից ազատագրելն էր։
Պարգևներ
Ուելսյան արքայազնի հայրենասիրական հիմնադրամին մատուցած ծառայությունների և օգնության համար պարգևատրվել է բրիտանական կայսրության շքանշանով։
Արտաքին հղումներ
Կատեգորիա:Գանայի քաղաքական գործիչներ Կատեգորիա:Գրողներ այբբենական կարգով Կատեգորիա:Պանաֆրիկանիզմ Կատեգորիա:Գանացի գրողներ Կատեգորիա:Քեմբրիջի համալսարանի շրջանավարտներ Կատեգորիա:Գանացի արվեստագետներ
Նումի Ռապաս
Նումի Ռապաս (Noomi Rapace, ծնյալ Հիլդա Նումի Նորեն (Hilda Noomi Norén), ), թատրոնի և կինոյի շվեդ դերասանուհի ։ Կինոյում դերակատարմամբ առաջին անգամ հանդես է եկել 7 տարեկանում՝ նկարահանվելով «Ագռավի ստվերը» շվեդա-իսլանդական ֆիլմում։ 2011 թվականից նկարահանվում է Հոլիվուդում։ Թոմ Հարդիի հետ նկարահանվել է Երեխա-44 կինոնկարում։ Ռապասի մայրը շվեդուհի է, իսկ հայրը գնչուական ծագմամբ իսպանացի Իսպանիայի Բադախոս քաղաքից։
Նումի Ռապասը միջազգային ճանաչում ու համբավ է ձեռք բերել՝ մարմնավորելով Լիսբեթ Սալանդերի կերպարը շվեդական «Վիշապի դաջվածքով աղջիկը» (2009 թ.) թրիլլերում և դրա շարունակությունը հանդիսացող «Կրակի հետ խաղացող աղջիկը» (2009) և «Խաղաթղթե աշտարակը» ( 2009) ֆիլմերում։ Դերասանական իր այդ աշխատանքի համար նա արժանացել է շվեդական հեղինակավոր «Ոսկե բզեզ» կինոմրցանակին «Լավագույն դերասանուհի» անվանակարգում։ Հոլիվուդում նրա առաջնելույթը եղել է 2011 թվականին, «Շերլոկ Հոլմս. ստվերների խաղը» ֆիլմում, որտեղ մարմնավորել է գլխավոր հերոսուհուն՝ ընկերակցելով անվանի կինոդերասաններ Ռոբերտ Դաունի Կրտսերին և Ջուդ Լոուին։ Այնուհետև տպավորիչ դերակատարումներով հանդես է եկել հոլիվուդյան «Պրոմեթևս», «Կեղտոտ հանձնուք», «Վրեժի ծրագիր» , «Ինչ պատահեց երկուշաբթի օրը» և այլ կինոնկարներում ։
Անձնական կյանք
2001 թվականից Նումին մտերմիկ հարաբերությունների մեջ է գտնվել շվեդ դերասան Պեր Օլա Նորելի հետ։ Զույգը նախընտրել է կրել Ռապաս ազգանունը, որը ֆրանսերենից թարգմանած՝ նշանակում է գիշատիչ թռչուն ։ 2003 թվականին որդի են ունեցել, որին անվանել են Լև՝ ի պատիվ ռուս հանրահայտ ֆուտբոլային դարպասապահ Լև Յաշինի ։ 2011 թվականին զույգը բաժանվել է ։
Արտաքին հղումներ
Կատեգորիա:Շվեդ դերասանուհիներ
Վիլա Վելիա
Վիլա Վելիա (Vila Velha), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Վիտորիայի գավառի կազմի մեջ։ Բնակչությունը կազմում է 398 068 մարդ՝ 2006 թվականի տվյալներով։ Գրավում է 208,820 կմ2 տարածք։ Բնակչության խտությունը՝ 1 906,3 մարդ/կմ²։
Pop Rocks
Pop Rocks, ֆիրմային անվանական կոնֆետ, բերանի մեջ գազ է արտադրում։ Բաղադրիչների թվում՝ շաքար, կաթնաշաքար (կաթնային շաքար), եգիպտացորենի օշարակ և անուշաբույր հավելանյութեր։ Բերանի մեջ տեղի է ունենում ուժեղ ռեակցիա՝ գազի արտադրությամբ։
Վիլա Վելիա
Պատմություն
Քաղաքը հիմնադրվել է 1535 թվականի մայիսի 23-ին
Pop Rocks
1956 թվականից կոնֆետը արտոնագրվել է General Foods ընկերության կողմից։
Վիլա Վելիա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր Կատեգորիա:1535 թվականին հիմնադրված բնակավայրեր
Pop Rocks
Pop Rocks կոնֆետները իրենց պայթուցիկ հատկությամբ դարձան քաղաքի լեգենդը և բազմաթիվ անգամներ քննարկվել են «Разрушители легенд» հաղորդման ժամանակ։
Կատեգորիա:Հրուշակեղեն
Դեյվիդ Բայրոն
Դեյվիդ Բայրոն (David Byron, իսկական անուն ազգանունը Դեյվիդ Գարրիկ, David Garrick, ), անգլիացի ռոք երաժիշտ, երգիչ և երգերի հեղինակ։
Դեյվիդ Բայրոնը ծնվել է 1947 թվականի հունվարի 29-ին։ Իր երաժշտական կարիերան սկսել է 1967 թվականին Spice խմբում, որի կազմում եղել է մինչև 1969 թ.: Ճանաչում է ձեռք բերել Յուրայա Հիփ լեգենդար խմբի հետ և եղել է խմբի վոկալիստը շուրջ 7 տարի 1969-1976։ Յուրայա Հիփ խմբից հեռանալուց հետո փորձել է սկսել վոկալիստի անձնական կարիերա։
Մահացել է 1985 թվականի փետրվարի 28-ին Ռեդինգ քաղաքում գտնվող իր տանը ։ Կյանքի վերջին տարիներին տառապել է ալկոհոլամոլությունից։
Արտաքին հղումներ
Կատեգորիա:Բրիտանացի երգիչներ Կատեգորիա:Անգլիացի ռոք երաժիշտներ Կատեգորիա:Անգլիացի երգիչներ Կատեգորիա:Անգլիացի կոմպոզիտորներ
Քարվանք
Քարվանք, գյուղ Արևմտյան Հայաստանում, Էրզրումի վիլայեթի Կիսկիմի գավառակում ։ Գտնվում էր Կիսկիմ գյուղաքաղաքից 10 կմ հյուսիս-արևելք, գետահովտում, Թորթումի լճից հյուսիս-արևելք, Թորթում և Օլթիի գետերի միախառնման վայրից արևմուտք։
Ըստ Ս. Երեմյանը գյուղը համապատասխանում է Ոսկեհանք գյուղին և մոտակայքում գտնվում է ոսկու հանք և Փառանդիոն ամրոցը ։
Ծանոթագրություններ
Կատեգորիա:Արևմտյան Հայաստանի գյուղեր
Օլիաս դել Ռեյ (քաղաք)
Օլիաս դե Ռեյ (Olías del Rey), քաղաք և մունիցիպալիտետ Իսպանիայում, մտնում է Տոլեդո նահանգի, ինչպես նաև Կաստիլա Լա Մանչա ինքնավար մարզի մեջ։ Մունիցիպալիտետը գտնվում է Լա Սագրա թաղամասում։ Տարածքը՝ 40 կմ2 ։ Բնակաչությունը 6867 մարդ (2010 թվականի տվյալներով)։ Պրովինցիայի վարչական կենտրոնից գտնվում է 11 կմ հեռավորության վրա։
Քաղաքի հովանավոր սուրբն է սուրբ կույս դել Ռոսարիոն։
Արտաքին հղումներ
Կատեգորիա:Իսպանիայի քաղաքներ
Մումիյ Տրոլլ խմբի սկավառակագրություն
«Մումիյ Տրոլլ», ռուսական ռոք խումբ Վլադիվոստոկից։ Ձևավորվել է 1983 թվականին։ Խումբը ստեղծվել է Վլադիվոստոկում անփոխարինելի առաջատար և գաղափարախոս Իլյա Լագուտենկոյի կողմից։
«Утекай» առաջին հիթը «Морская» ձայնասկավառակից ընդգրկվել է «Rolling Stone» ամսագրի ռուսալեզու տարբերակի «40 երգեր,որ փոխել են աշխարհը» ցանկի մեջ։
Ծանոթագրություններ
Կատեգորիա:Սկավառակագրություններ
Մինդագայ
Մինդագայ (Мындагай, Мындаҕай), գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1900 թվականին հիմնադրված բնակավայրեր Կատեգորիա:Ռուսաստանի Սախա-Յակուտիայի հանրապետության Չուրապչինսկի ուլուսի բնակավայրեր
Դուլի շրջան (Ջորջիա)
Դուլի շրջան (Dooly County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.018 կմ² է, բնակչությունը՝ 11.525 մարդ (2010 թ. տվյալներով)։ Շրջկենտրոնն է Վիեննա բնակավայրը։ Կազմավորվել է 1821 թ.։
Միլցանո
Ժողովրդագրութուն
Բնակչության թվաքանակի փոփոխությունները.
し
Հիրագանայում՝ し, կատականայում՝ シ', ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «շի», և Միջազգային հնչյունական այբուբենի /shi/ ձայնին։
Ժամանակակից ճապոներենի վանկային աղյուսակում գտնվում է հիրագանայի さ(սա) կանայից հետո։ Կատականայում նույնպես サ(սա) կանայից հետո։
Յունիկոդ
Կատեգորիա:Կանա
Ղաջարներ
18-րդ դարի վերջին ղաջարների հզորացած խավից առաջացավ Ղաջարիների դինաստիան (1796-1925)։
Տես նաև
Կատեգորիա:Իրանի ցեղեր Կատեգորիա:Թյուրքական ազգեր Կատեգորիա:Ադրբեջանական ցեղեր
Աստերոիդների ցանկ (328501-328600)
Աստերոիդների ցանկ (328401-328500) * Աստերոիդների ցանկ * Աստերոիդների ցանկ (328601-328700)
Կրուխինիչի
Կրուխինիչի (Крухиничі), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1583 թվականին։
2001 թվականի տվյալներով Կրուխինիչի գյուղում բնակվում էր 711 մարդ։ Բնակավայրը զբաղեցնում է 40,39 կմ² տարածք։ Բնակչության խտությունը կազմում էր 17,6 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լոկաչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1583 թվականին հիմնադրված բնակավայրեր
Մազոտոս
Մազոտոս (Μαζωτός), գյուղ Կիպրոսի Հանրապետության հարավում՝ Լառնակայի շրջանում։ Ըստ 2001 թվականի մարդահամարի՝ գյուղի բնակչությունը կազմում է 784 մարդ։
Ծանոթագրություններ
Կատեգորիա:Կիպրոսի գյուղեր Կատեգորիա:Լառնակայի շրջանի բնակավայրեր
す
Հիրագանայում՝ す, կատականայում՝ ス', ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «սու» տառակապակցությանը և Միջազգային հնչյունական այբուբենի /su/ ձայնին։